**กรอบการวิจัยด้านโครงการอนุรักษ์พันธุกรรมพืชอันเนื่องมาจากพระราชดำริ**

**สมเด็จพระเทพรัตนราชสุดาฯ สยามบรมราชกุมารี ปี 2559**

**วัตถุประสงค์**

1. เพื่อใช้ในการพิจารณาโครงการวิจัยที่สนองพระราชดำริใน อพ.สธ. และนำเข้าในแผนแม่บทของมหาวิทยาลัย สถาบันการศึกษา หน่วยงานส่วนราชการที่สนองพระราชดำริ ในลักษณะวิจัยเชิงบูรณาการ วิจัยแบบมุ่งเป้า ในพืชอนุรักษ์ อพ.สธ. พืชและชีวภาพ ที่ อพ.สธ.พิจารณาแล้ว มีความจำเป็นต้องอนุรักษ์ ขยายพันธุ์ โดยเร่งด่วน เพื่อมิให้สูญพันธุ์ รวมทั้งการศึกษาวิจัยที่นำไปสู่การอนุรักษ์และใช้ประโยชน์อย่างยั่งยืน
2. เพื่อให้เกิดกระบวนการมีส่วนร่วมของทุกภาคส่วนที่เกี่ยวข้อง รวมถึงชุมชน ตั้งแต่ขั้นตอนการสร้างข้อเสนอการพัฒนาข้อเสนอโครงการวิจัย ดำเนินการวิจัย และการนำผลงานวิจัยไปใช้ประโยชน์

**กรอบการวิจัย**

1. ศึกษาวิจัยเพื่ออนุรักษ์ ขยายพันธุ์ และการใช้ประโยชน์อย่างยั่งยืนของพืชเป้าหมาย 8 ชนิด ได้แก่ ทุเรียน สัก มะเกี๋ยง มะกิ๊ง ตีนฮุ้งดอย น้อยหน่าเครือ กล้วยไม้ และชาเมื่ยง รวมถึงพืชและชีวภาพ ที่ อพ.สธ. พิจารณาในความสำคัญเร่งด่วนแล้ว และต้องเป็นไปตามกรอบกิจกรรม อพ.สธ. โดยชุมชนมีส่วนร่วมในโครงการวิจัย
2. ศึกษาตามแผนแม่บทโครงการอนุรักษ์พันธุกรรมพืชอันเนื่องมาจากพระราชดำริฯ

**ผลผลิต**

1. ได้เชื้อพันธุ์ สารพันธุกรรม (genetic materials) ของพืชอนุรักษ์ที่ศึกษาวิจัยภายใต้โครงการวิจัย
2. ได้ข้อมูลเชิงวิชาการที่จะนำไปสู่รูปแบบการวิจัยและอนุรักษ์พันธุ์พืชที่ศึกษา ตามกรอบแนวคิดการวิจัยภายใต้กิจกรรม อพ.สธ. ที่สนองพระราชดำริ ฯ
3. ได้ผลงานวิจัยไปสู่การอนุรักษ์และใช้ประโยชน์อย่างยั่งยืน ในด้านต่างๆ เป็นอาหาร เครื่องดื่ม เครื่องสำอาง เครื่องใช้ไม้สอย ยา ฯลฯ
4. ได้พัฒนาบุคลากร /ศักยภาพของนักวิจัย / ผู้เชี่ยวชาญด้านต่างๆ การศึกษาวิจัย /การถ่ายทอดความรู้เทคโนโลยี /ศักยภาพของศูนย์ประสานงานเครือข่าย หรือศักยภาพของชุมชน มีการถ่ายทอดความรู้ เทคโนโลยีที่เหมาะสม ชุมชนสามารถดำเนินการต่อเนื่องอย่างยั่งยืน

**ข้อกำหนดการพิจารณา**

1. โครงการวิจัยต้องเข้าหลักเกณฑ์กรอบวิจัยทั้ง 2 จึงจะได้รับการพิจารณา

2. ให้แนบหลักฐานการเป็นหน่วยงานที่ร่วมสนองพระราชดำริ ฯ ในโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดา ฯ สยามบรมราชกุมารี